b'\n_START_ARTICLE_\nPep Guardiola\n_START_SECTION_\nZasebno \xc5\xbeivljenje\n_START_PARAGRAPH_\nGuardiolovi star\xc5\xa1i so Dolors in Valent\xc3\xad. Ima starej\xc5\xa1i sestri Francesco in Olgo ter mlaj\xc5\xa1ega brata Pereja, ki je trenutno agent Luisa Su\xc3\xa1reza, napadalca mo\xc5\xa1tva FC Barcelona. Poro\xc4\x8den je z Cristino Serro, ki jo je prvi\xc4\x8d spoznal pri starosti 18 let v trgovini z obla\xc4\x8dili. Imata tri otroke: M\xc3\xa0riusa (*2001), Mario (*28. december 2003) in Valentino (*5. maj 2008)._NEWLINE_Po svojem odstopu s polo\xc5\xbeaja glavnega trenerja kluba FC Barcelona je objavil, da se bo za eno leto preselil v Zdru\xc5\xbeene dr\xc5\xbeave Amerike, natan\xc4\x8dneje na newyor\xc5\xa1ki Manhattan, kjer se bo odlo\xc4\x8dil glede svoje prihodnosti.'